پکینده خصوصی لابوراتورییادا آیدا حیاتین تقلید ائدیلمهسی ایله باغلی تجروبه پروگرامینین ۲-جی مرحلهسینین ایجراسینا باشلانیلیب.
آخار. آذ خبر وئریر کی، ۴ کؤنوللو طلبه چینین آی پروگرامینی رئاللاشدیرماسینا حاضرلیق مرحلهسی چرچیوهسینده ۲۰۰ گون عرضینده تام تجرید اولونموش خصوصی لابوراتورییا شرایطینده یاشایاجاق. ۱۶۰ م ساحهیه مالیک اولان «یوگون» (آی سارایی) لابوراتورییاسی بیخان تئکنیکی اونیورسیتتینده یئرلشیر. «آی سارایی» کؤنوللولر اوچون نظرده توتولموش ۴۲ کوادرات مترلیک حیصهدن و بیتکی یئتیشدیریلمهسی اوچون نظرده توتولموش ۲ آیری مودولدان عبارتدیر. لابوراتورییا چینده ایلک، دونیادا ایسه ۳-جو بئله آراشدیرما مرکزی ساییلیر.
بیخان اونیورسیتتینده عالیملر ضرورت اولدوغو حالدا «آیدا حیاتی تقلید ائتمک» لاییحهسینی رئاللاشدیرماغا چالیشیر. ۳۶۵ گون داوام ائدجک تجروبهنین ۶۰ گونلوک ایلک مرحلهسینده ایشتیراک ائدن ۴ کؤنوللو بازار گونو اؤز میسییاسینی باشا ووروب. ۲۰۰ گون داوام ائدجک ایکینجی مرحله باش توتدوقدان سونرا ۱۰۵ گونلوک سونونجو مرحله باشلایاجاق.
عالیملر بو تجروبه نتیجهسینده آیدا حیات فعالیتینی قورماق اوچون ایلک نؤوبهده اینسانلارا هانسی ضروری کمپوننتلرین لازیم اولدوغونو اؤیرهنمهیه چالیشیر.
azb_Arab azb_Arab azb_Arab azb_Arab